উত্তর পশ্চিমাঞ্চল প্রদেশ, শ্রীলঙ্কা
উত্তর পশ্চিমাঞ্চল প্রদেশ ( সিংহলি: වයඹ පළාත ওয়ায়াম্বা পাহাতা, তামিল: வட மேல் மாகாணம் ভাদা মেল মাকানম ) হলো শ্রীলঙ্কার একটি প্রদেশ। প্রদেশটি কুরুনেগালা এবং পুত্তলাম জেলা নিয়ে গঠিত। এর রাজধানী হল কুরুনেগালা, যার জনসংখ্যা ২৮,৫৭১ জন। প্রদেশটি প্রধানত অসংখ্য নারকেল বাগানের জন্য পরিচিত। উত্তর পশ্চিমাঞ্চল প্রদেশের অন্যান্য প্রধান শহর হল পুট্টলাম, কুলিয়াপিটিয়া এবং চিলাউ। ওয়ায়াম্বা (এই প্রদেশের সিংহলী নাম) প্রদেশের জনসংখ্যার অধিকাংশই সিংহলী জাতিগোষ্ঠীর। এছাড়াও পুট্টলামের আশেপাশে যথেষ্ট সংখ্যক শ্রীলঙ্কান মুর এবং উদাপ্পু, মুন্নেশ্বরমে শ্রীলঙ্কান তামিলরা রয়েছে। মাছ ধরা, চিংড়ি চাষ এবং রাবার গাছ লাগানো এই অঞ্চলের অন্যান্য বিশিষ্ট শিল্প। প্রদেশটির আয়তন ৭,৮৮৮ কিমি২, এবং জনসংখ্যা ২৩,৭০,০৭৫ (২০১১ আদমশুমারি)।